
Allah, dž. š., kaže: “… a Isau, sinu Merjeminom, očigledne dokaze dali i Džibrilom ga pomogli”. (El-Bekara, 87) Šta se podrazumijeva pod riječima “Er-Ruhul-Kudus” (Sveti Duh)?


* 
* 
* 
* 
* 
* 
* 

 
Šta se podrazumijeva pod riječima Er-Ruhul-Kudus (Sveti Duh)?

Neki kažu da se “Er-Ruhul-Kudus” odnosi na Isaa, alejhis-selam, jer je on čist i svet duh.Neki kažu da se “Er-Ruhul-Kudus” odnosi na Indžil, jer Indžil je objava, a i objava se naziva “ruh” (duh). Allah, dž. š., kaže: “Na takav način Mi i tebi objavljujemo ono što ti se objavljuje…” (Eš-Šura, 52)Neki kažu da se to odnosi na Džibrila, alejhis-selam. Allah, dž. š., kaže: “Reci: ‘Od Gospodara tvoga objavljuje ga melek Džibril kao istinu…’” (En-Nahl, 102) A Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao je Hassanu b. Sabitu, r. a., koji je ismijavao mušrike: “Allahumme, ejjidhu bi Ruhil-Kudus” (Allahu moj, pomogni ga /Ruhul-Kudusom/ Džibrilom).


Ovo posljednje mišljenje jeste radžih mišljenje, tj. najispravnije je i najtačnije.


Iz fetvi i predavanja šejha Muhammeda b. Saliha el-Usejmina


